
            Утвърден със  Заповед №406/12.09.2025




ОБЩИ ПОЛОЖЕНИЯ
Чл.1.Профилирана гимназия „Иван Сергеевич Аксаков” е институция, в която се обучават, възпитават и социализират ученици от 8 до 12 клас и се осигуряват условия за завършване на средно образование.
Чл.2. Според вида на подготовката, ПГ „Иван С. Аксаков” е неспециализирано общинско училище, според етапа и степента на подготовката е гимназия/8-12 клас/, а според съдържанието на подготовката е профилирана гимназия.
Чл.3. ПГ „Иван С. Аксаков”осигурява общообразователна, разширена, профилирана и допълнителна подготовка.
Чл.4. Официалният език в ПГ „Иван С. Аксаков” е българският.
Чл.5. В ПГ „Иван С.Аксаков” се осигуряват условия за усвояване на български книжовен език.
Чл.6. Усвояването на българския книжовен език се изразява във:
1. овладяване и прилагане на компетентностите, определени с ДОС за общообразователната подготовка;
2. спазване на книжовноезиковите норми в учебните часове по всички учебни предмети, при дейностите по различни образователни направления, в които обучението се осъществява на български език, както и в заниманията по интереси;
3. спазване на книжовноезиковите норми при общуването на учителите, директора и другите педагогически и непедагогически специалисти с учениците;
Чл.7. Учителите в ПГ „Иван С. Аксаков” са длъжни да преподават на български език и да подпомагат учениците в овладяване на книжовноезиковите му норми при обучението по всички учебни предмети, с изключение на учебния предмет чужд език.
УЧЕБЕН ПЛАН 
Чл.8. През учебна 2025/2026 година учениците от 11 а и   12а  клас на ПГ „Иван С. Аксаков” се обучават по училищен учебен план разработен за учебна 2025/2026 година на база Рамков учебен план, приложение  5 към чл.12, ал.2, т.5 от Наредба №4 от 30.11.2015 година за учебния план, профил „Природни науки “
 
Чл.9. През учебната2025/2026 година учениците от 8а, 9а,10а    клас се обучават по училищен учебен план разработен за учебна 2025/2026 година на база Рамков учебен план, приложение  5 към чл.12, ал.2, т.5 от Наредба №4 от 30.11.2015 година за учебния план, профил „Природни науки“
ОРГАНИЗАЦИОННИ ФОРМИ
Чл.10. Училищното образование в ПГ „Иван С. Аксаков” се организира в последователни класове, които се означават с римски цифри във възходящ ред;
Чл.11. През учебна 2025/2026 г. в ПГ „Иван С. Аксаков” се организират следните класове и паралелки:
· VIII а,  IХ а, X а,  ХIа ; XII а; 
Чл.12. По учебните предмети – втори чужд език   , IX а  ХI a, XII a  клас се делят на групи – за руски език и немски език. Учениците от X а  изучават като втори ЧЕ немски език
Чл.13. Продължителността на обучение в един клас е една учебна година.
Чл.14. Учебно-възпитателния процес в ПГ „Иван С. Аксаков” се организира чрез обучение в дневна форма, което се осъществява в границите на установения учебен ден.
Чл.15. Формите на обучение, които се организират в  ПГ „Иван С. Аксаков” за учебна 2025/2026 година са: дневна и самостоятелна.
Чл.16. (1)  Обучението във всички форми, както и преминаването от една в друга, се осъществява съгласно ЗПУО и Наредбата за организация на дейностите в училищното образование.
(2) Учениците в задължителна училищна възраст, които преминават в самостоятелна форма на обучение по свое желание подават заявление в канцеларията на училището не по – късно от 15.09. за съответната година. За всички останали, случаи заявлението за записване в самостоятелна форма на обучение може да се подаде и до 20 учебни дни преди януарска изпитна сесия;
(3) По време на учебната година се допуска промяна на формата на обучение в следните случаи:
1. при преминаване от дневна в самостоятелна или индивидуална форма на обучение;
2. от индивидуална  в дневна форма на обучение;
(4) Промяната на формата на обучение се осъществява след подаване на мотивирано заявление от ученика в канцеларията на училището и издадена заповед на директора за промяната.
(5) Извън случаите по ал.4, промяната на формата на обучение се разрешава от началника на РУО по подадено заявление от родителя/ настойника или по искане на директора;
Чл.17. (1)Учениците в самостоятелна форма на обучение полагат изпити за определяне на годишна оценка по учебен предмет или модул;
(2) Изпитите се организират в три сесии, както следва:
1. Януарска – 6.01.- 31.01.2026 година
2. Юни-Юли – 23.06.-10.07.2026 година
3. Септемврийска – поправителна – 4.09. – 12.09.2026 година
(3) В срок от две седмици преди началото на всяка сесия, учениците в самостоятелна форма подават в канцеларията на училището заявление, с което посочват учебните предмети, по които желаят да положат изпит за определяне на годишна оценка през съответната сесия.
(4) За учениците от ХІІ клас в самостоятелна форма на обучение, втората сесия се провежда през м. април , без дните определени за пролетна ваканция;
(5) Лица, навършили 16 години, обучаващи се в самостоятелна форма на обучение, могат да завършват два класа в една година след подаване на заявление и разрешение на директора на училището. Лицата полагат изпити за следващия клас, само ако успешно са положили всички изпити, предвидени за завършване на предходния клас.
(6) За всяка сесия се изготвя график на провеждане на изпитите, който се поставя на информационното табло пред входа на училището и се публикува в сайта на училището
(7) С резултатите от изпитите, учениците се запознават лично чрез учителя определен за класен ръководител на учениците от самостоятелна форма на обучение;
(8) Преди всяка изпитна сесия директорът издава заповед, в която определя комисиите за подготовка на изпита, комисиите за проверка на писмените работи на учениците, мястото и часът на провеждане на изпитите и времето за проверка на резултатите от учениците;
(9) Комисиите за проверка на изпитите извършват проверка и оценяват  изпитните работи на учениците и попълват протоколите за оценка в деня на провеждане на изпита. Председателят на изпитната комисия получава писмената работа от директора и представя проверената и оценена писмена работа и попълнения протокол за резултатите на директора в указания срок;
(10) Всяка учебна година учителите актуализират изпитните материали и критериите за оценка на изпитните работи в срок до 20 дни преди началото на януарска изпитна сесия;
ОРГАНИЗАЦИЯ НА ДЕЙНОСТИТЕ
Чл.18. (1)Учебната година започва на 15.09.2025 година. Графикът на учебното време се определя със Заповед  на министъра на образованието и науката;
(2) Началото на учебната година е тържествено с издигане на националното знаме и изслушване на националния химн;
Чл.19. (1)Учебният ден започва както следва:
1. Първи срок -7.40 часа
2. Втори срок – 13.40 часа
 (2) Началото и краят на учебния ден се определя със заповед на директора на училището;
(3) Продължителността на учебния час е 40 минути. Тази продължителност се отнася и за часа на класа и за часа за организиране и провеждане на спортни дейности;
(4) При непредвидени и извънредни обстоятелства продължителността на учебния час може да бъде намалена до 20 минути от директора на училището със заповед;
(5) След всеки учебен час се осигурява почивка на учениците както следва:
1. След І, ІІ и ІV  час почивките са 10 минути;
2. След ІІІ час почивката е 20 минути;
3. След  V и VІ час почивките са по 5 минути;
(6) Последователните учебни часове по разширена и профилирана подготовка, както и часовете за организиране и провеждане на спортни дейности могат да се организират без почивка между тях, но не повече от два последователни учебни часа;
Чл.20.(1) Седмичното разписание се разработва в съответствие с Наредба №10/19.06.2014 г. за здравните изисквания при изготвяне и спазване на седмичните учебни разписания на министерство на здравеопазването, утвърждава се със заповед на директора не по-късно от три дни преди започване на всеки учебен срок;
(2) За определен учебен ден директорът на училището може със заповед да определи различно от утвърденото седмично разписание разпределение на учебните часове при:
1. разместване на часовете за определения ден по указания на министъра на образованието и науката и/или началника на РУО, във връзка с провеждане на национални и регионални външни оценявания;
2. разместване на часове във връзка с осигуряване на заместване на отсъстващи учители;
3. необходимост от провеждане на два последователни учебни часа по един и същ учебен предмет в рамките на учебния ден, които не са предвидени в седмичното разписание за провеждане на класни работи;
Чл.21 (1) По време на учебната година, в зависимост от темите в учебното съдържание, учениците могат да участват в организирани прояви, изяви и мероприятия и организирано да посещават природни обекти, обществени,културни и научни институции на територията на населеното място, в което е училището, при спазване на следния ред:
1. Посещението на съответната институция да е разписано в дидактичния план на учителя;
2. Изрично изразено писмено съгласие от родител, с предоставена в началото на учебната година от класните ръководители декларация, че са съгласни децата им да участват в организирани прояви, изяви и мероприятия, организирано да посещават природни обекти, обществени, културни и научни институции. Декларациите се завеждат във входящия дневник на училището и копие от тях се съхранява в портфолиото на класа.
3. Учителят, който организира посещението или участието на учениците в съответното събитие, една седмица преди посещението уведомява директора с докладна като прилага списък на учениците, инструктаж за безопасно придвижване и поведение. 
4. Ако за осъществяване на посещението се изисква промяна в предварително планираната дидактическа работа, учителят прави корекция на своя план. 
(2) Посещения и/или участие в прояви, изяви и дейности, организирани от други институции и провеждани в населеното място, се разрешават от директора, ако в училището е постъпило уведомително писмо и/или покана от организаторите най-късно десет (10) дни преди датата на провеждане и събитието. Изявата или мероприятието трябва да допринасят за гражданското, здравното, екологичното или интеркултурното възпитание на учениците.
(3) В случаите, когато училището организира пътувания на ученици, които не са предмет на които посещения не са предмет на уреждане от наредбата по чл. 79, ал. 5 от Закона за туризма, но се реализират чрез случайни превози или превози за собствена сметка, не по- късно от 24 часа преди началото на пътуването директорът на училището е длъжен да уведоми ръководителите на:
1.РУО Пазарджик
2.Областната структура на ИА „Автомобилна администрация“
3.Сектор „Пътна полиция“
· Уведомлението може да бъде подадено писмено или електронно и задължително да съдържа следната информация:
1 ) маршрут на пътуването, начален пункт, дата и час на тръгване, очаквано време на пристигане в крайния пункт, час и сборно място за тръгване от крайния пункт, очакваното време на пристигане, продължителност на престоя;
      2) за сключения договор, наименование, седалище, адрес на управление и ЕИК на фирмата превозвач, когато пътуването се извършва чрез случайни автобусни превози;
       3) за издадената заповед на директора на институцията за организиране и провеждане на пътуването, когато то се извършва чрез превоз за собствена сметка
Чл. 22. Учебният час за спортните дейности не може да се провежда в събота и неделя, освен в случаите, в които тези дни са обявени за учебни дни;
ОЦЕНЯВАНЕ
Чл.23.(1)Измерването на постигнатите резултати от обучението и нивото на подготвеност на учениците за бъдещата им реализация се постига чрез оценяване на резултатите от обучението им;
(2) Оценяването е с качествен и количествен показател. За учениците със СОП оценяването е само с качествен показател;
(3) Текущите изпитвания се осъществяват ритмично и системно през първия и през втория учебен срок;
(4) В триседмичен срок от началото на учебната година чрез текущо изпитване се установява входното равнище на учениците. Това изпитване има диагностична функция, с цел установяване на дефицити и предприемане на мерки за преодоляването им;
 (5) При текущи устни изпитвания, учителят е длъжен да аргументира устно оценката си пред ученика, а при текущите писмени изпитвания – писмено;
Чл.24.(1) Класна работа се провежда по БЕЛ, математика и чужди езици;
(2) Контролната работа е групово писмено изпитване, при което се оценяват постигнатите резултати от учениците след приключване на обучението по определена част ( раздел ) от учебното съдържание по учебния предмет;
(3) Контролните и класните работи се коригират и рецензират от преподаващия учител и се връщат  на учениците за запознаване с резултатите и за подпис от родителя;
(4) Контролните и класни работи се съхраняват от учителя до края на учебната година;
Чл.25. (1) Контролните и класни работи се провеждат по график при спазване на следните изисквания:
1. За една и съща паралелка може да се провеждат не повече от една класна или една контролна работа в един учебен ден;
2. За една и съща паралелка в една учебна седмица не могат да се провеждат повече от две класни работи или една класна и една контролна работа;
3. Не се провеждат класни работи в последната седмица от учебния срок;
(2) Графикът по предходната алинея се изготвя по предложение на учителите по съответните учебни предмети, утвърждава се от директора на училището до две седмици след началото на всеки учебен срок и се поставя на информационните табла в учителската стая и във фоайето на училището и в електронния дневник;
(3) Класните ръководители запознават родителите на учениците с графиците на първата родителска среща;
Чл.26.(1) Задачите, другите изпитни материали и критериите за оценяване на контролни и класни работи се подготвят от учителя в съответствие с учебната програма за съответния клас;
(2) Конспектите, изпитните билети и критериите за оценяване за различните видове изпити се изготвят от учителя и се утвърждават от директора в едноседмичен срок преди провеждане на изпита;
ПЛАН-ПРИЕМ. ПОСТЪПВАНЕ И ПРЕМЕСТВАНЕ НА УЧЕНИЦИ
Чл.27 (1) През учебна 2025/2026 година учениците постъпват в ПГ „Иван С. Аксаков” на местата определени с  държавния план-прием в  8 клас
 (3) В срок до 15.01.2026 година, директорът представя на началника на РУО мотивирано предложение относно броя на паралелките за план прием след 7 клас, броя на учениците и профилите за учебна 2026/2027 година;
(4) Решението за избор на профили и броя на паралелките се взема от ПС и се съгласува с Обществения съвет на гимназията;
(5) ПС избира или удвояване на двата резултата от национално външно оценяване, или утрояване на един от резултатите от национално външно оценяване;
(6) В началото на учебната година ПС избира два балообразуващи учебни предмета от свидетелството за основно образование, които участват във формиране на бала за класиране на учениците в ПГ „Иван С. Аксаков”. Оценките по избраните предмети се превръщат по скала в точки;
(7) Балообразуването се обявява от директора на училището в РУО на образованието в срок до 15.01.2025 г.
Чл.28. /1/Учениците могат да се преместват в ПГ „Иван С. Аксаков” при наличие на свободни места;
/2/ Свободните места се обявяват в тридневен срок от освобождаването им на сайта на училището и в РУО Пазарджик;
/3/ Учениците могат да се преместват както следва:
1. от VІІІ до Х клас включително не по-късно от 30 учебни дни преди края на всеки учебен срок;
2. в ХІ клас не по-късно от 30 учебни дни преди края на всеки учебен срок по същия профил;
3. в ХІІ клас не по-късно от 30 учебни дни преди края на първия учебен срок по същия профил;
4. учениците от ХІ клас могат да се преместват след  успешно завършен клас при смяна на профил или професия;
/4/ При различие между училищните учебни планове учениците полагат приравнителни изпити при условия и по ред, определени в заповед на директора на ПГ „Иван С. Аксаков“;
/5/ Преместването извън изброените случаи се разрешава от началника на РУО Пазарджик след представяне на документи, удостоверяващи причините за преместването;
Чл.29./1/Учениците се преместват в ПГ „Иван С. Аксаков” при спазване на следните условия и ред:
1. Подаване на писмено заявление от родителя/настойника и/или ученика до директора на гимназията;
2. Издаване на служебна бележка от директора на училището до три работни дни, с която потвърждава записването на ученика;
/2/ Документите за записването на ученика се представя в канцеларията на ПГ „Иван С. Аксаков” по служебен ред от предишното училище, с копие от училищния учебен план и копие от личното образователно дело на ученика;
/3/ В срок до 3 работни дни от получаване на документите директорът определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписват декларация за информирано съгласие относно различията в учебния план в приемащото училище и необходимите приравнителни изпити, ако има такива;
/4/ В срока по ал.3 директорът на приемащото училище информира директора на училището, от което идва ученикът за неговото записване;
/5/ Ученикът се счита за преместен в новото училище от датата, посочена в заповедта на директора;
ПРАВА , ЗАДЪЛЖЕНИЯ И ФУНКЦИИ  НА УЧИТЕЛИТЕ
Чл.30. Педагогическите специалисти имат следните права:
1. да бъдат зачитани правата и достойнството им;
2. да определят методите и средствата за провеждане на образователния процес, съобразно принципите и целите определени в ЗПУО;
3. да участват в политиките за формиране на политиките за развитие на училището;
4. да получават професионална подкрепа в процеса на изпълнение на служебните си задължения;
5. Да повишават квалификацията си;
6. Да бъдат поощряване и награждавани;
Чл.31. Педагогическите специалисти имат следните задължения:
1. да осъществяват обучение и възпитание на учениците в съответствие с ДОС;
2. да опазват живота и здравето на учениците по време на образователния процес и на други дейности, организирани от училището;
3. да зачитат правата и достойнството на учениците и на другите участници в училищното образование и да сътрудничат и партнират със заинтересованите страни;
4. да поддържат и повишават квалификацията си съобразно политиките за организационно развитие на ПГ „Иван С. Аксаков” и специфичните потребности на учениците, с които работят с цел подобряване качеството на образованието им;
Чл. 32. На педагогическите специалисти се дължи почит и уважение от учениците, родителите, административните органи и обществеността;
Чл.33. Педагогическите специалисти имат право на средства за представително облекло за учебна 2025/2026 година;
Чл. 34 (1) Длъжността „учител“ включва следните функции: 
1. планиране, организиране и провеждане на образователния процес, базиран върху придобиване на ключови компетентности от  учениците; 
2. прилагане на ефективни образователни методи и подходи съобразно индивидуалните потребности на  учениците; 
3. ефективно използване на дигиталните технологии; 
4. оценяване напредъка на  учениците за придобиване на ключови компетентности;
 5. анализиране на образователните резултати и формираните компетентности на  учениците;
 6. обща и допълнителна подкрепа за личностно развитие на  учениците за пълноценно включване в образователната и социалната среда; 
7. сътрудничество и взаимодействие с участниците в образователния процес и всички заинтересовани страни; 
8. участие в провеждането на национално външно оценяване, държавни зрелостни изпити, задължителен държавен изпит или държавен изпит за придобиване на професионална квалификация и/или придобиване на правоспособност за професии, упражняването на които изисква такава;
 9. подготовка на изпитни материали за оценяване на знанията и уменията на учениците по съответния учебен предмет или модул; 
10. кариерно ориентиране и консултиране на учениците; 
11. разработване и изпълнение на проекти и програми; 
12. участие в професионална мобилност и професионални общности; 
13. разработване и изпълнение на стратегически документи, свързани с дейността на институцията; 
14. опазване на живота и здравето на  учениците, включително и по време на организираните допълнителни дейности или занимания по интереси; 
15. водене и съхраняване на задължителните документи;
 16. провеждане на консултации с ученици и родители; 
17. създаване на училищна култура, ориентирана към толерантност, сътрудничество и взаимопомощ;
 18. провеждане или участие в изследователска дейност в областта на  училищното образование.
Чл. 35. Длъжността "старши учител", освен чрез функциите по чл.34, ал. 1-18 се осъществява и чрез функции, свързани с: 
1. провеждането на вътрешноинституционалната квалификация по съответните образователни направления, учебен предмет; 
2. анализиране на образователните резултати, придобитите компетентности и напредъка на учениците на ниво клас;
3. анализиране на образователните резултати,придобитите компетентности и напредъка на учениците по съответния учебен предмет на ниво клас;
4. подпомагане на лицата ,заемащи длъжността „учител“
5. разработване на училищните учебни планове, учебни програми, иновативни и авторски програмни системи;
Чл.36 (1) Лица, които заемат учителска длъжност и са класни ръководители, имат и следните допълнителни функции:
1. подкрепа на ученическото самоуправление чрез съвместно разработване на теми за плана за часа на класа и правила за поведението във/на паралелката; 
2. своевременно информиране на родителите за:
 а) правилника за дейността на училището, училищния учебен план, седмичното разписание;
 б) образователните резултати и напредъка на учениците; 
в) формите за обща и допълнителна подкрепа за личностно развитие;
 г) неспазване на задълженията, произтичащи от чл. 172 от Закона за предучилищното и училищното образование; 
3. организиран отдих, физическа активност, занимания по интереси и др.; 
4. изготвяне на мотивирано писмено предложение за поощряване на учениците;
 5. информиране на директора за извършени нарушения от ученика с оглед налагане на санкции по чл. 199, ал. 1 от Закона за предучилищното и училищното образование;  
 6. изготвяне на мотивирано писмено предложение за налагане на санкция "забележка";  "преместване в друга паралелка на същото училище" или „преместване в самостоятелна форма на обучение“. 
7.Класните ръководители отговарят за правилното водене на електронния дневник на паралелката и своевременното нанасяне на отсъствията и оценките на учениците ;
8.Класният ръководител в едноседмичен срок слред приключване на поправителна или приравнителна сесия нанася оценките на ученика от протоколите в електронния дневник;
9.Класният ръководител поддържа портфолио на класа, което съдържа : списък на класа, учебен план за съответната учебна година, документи за записване и преместване, заповеди за налагане на санкции и/или поощрения, документи за извиняване на отсъствия извън ел. медицински бележки, копия на протоколи от приравнителни и/или поправителни изпити, телкови решения за освобождаване от часовете по ФВС , други документи, свързани с обучението на учениците от съответния клас;
10. Всяка учебна година в срок до края на месец септември класният ръководител актуализира съдържанието на портфолиото на класа;
Чл.37 (1) Директорът на ПГ „Иван С. Аксаков” ръководи образователния процес в институцията в съответствие с държавната политика в областта на образованието и планира, организира, координира, контролира и отговаря за цялостната административно-управленска и финансова дейност в институцията. 
Чл.38.(1) Постигнатите професионални компетентности, всеки педагогически специалист от ПГ „Иван С. Аксаков” отразява в професионалното си портфолио.
(2) В срок до 30 септември учителите актуализират своето портфолио и го поставят в сайта на училището;
Чл.39 (1) Създаването на професионално портфолио на педагогическите специалисти е процес на събиране, съставяне, съхраняване и представяне на постигнати резултати. Професионалното портфолио се съставя от педагогическия специалист и включва разработени материали, които доказват:
 1. активно участие в реализиране на политиката на ПГ „Иван С. Аксаков”;
 2. постигнатите резултати с  учениците в образователния процес;
3. динамиката на професионалните изяви – лични и на учениците, с които работи; 
4. професионалното усъвършенстване и кариерното израстване; 
(2) Професионалното портфолио подпомага самооценяването на педагогическия специалист и позволява в процеса на атестиране по-обективно да бъде оценено съответствието на дейността му с професионалния профил, с резултатите, постигнати от него и от учениците, с които работи, както и със стратегията за развитие  на училището.
Чл. 40. Всеки от педагогическите специалисти сам избира формата на своето портфолио.
Чл. 41. Съдържанието на професионалното портфолио е съгласно чл. 67, ал.1 от Наредбата за статута и професионалното развитие на учителите, директорите и другите педагогически специалисти.
ПРАВА И ЗАДЪЛЖЕНИЯ НА УЧЕНИЦИТЕ
Чл. 42. Учениците имат следните права:
1. да бъдат обучавани и възпитавани в здравословна, безопасна и сигурна среда;
2. да бъдат зачитани като активни участници в образователния процес;
3. да избират профила и професията;
4. да избират между учебните предмети или модули, предложени от училището за изучаване в избираемите и във факултативните учебни часове;
5. да получават библиотечно-информационно обслужване;
6. да получават информация относно обучението, възпитанието, правата и задълженията си;
7. да получават обща и допълнителна подкрепа за своето личностно развитие;
8. да бъдат информирани и консултирани във връзка с избора на образование или професия;
9. да участват в проектни дейности;
10. да дават мнения и предложения за училищните дейности, включително за избираемите и факултативните учебни часове;
11. чрез формите на ученическо самоуправление да участват в обсъждането при решаването на въпроси, засягащи училищния живот и училищната общност, в това число на училищния учебен план;
12. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;
13.  да бъдат поощрявани с морални и материални награди;
14. да получават стипендии.
Чл. 43 Учениците имат следните задължения:
1. да присъстват и участват в учебни часове от училищния учебен план на съответната паралелка като заемат местата си в учебните стаи и кабинети пет минути преди биенето на звънеца;
2. да присъстват и участват по време на: официалното откриване на учебната година, честването патронния празник на гимназията, връчването на дипломите на зрелостниците;
3. да присъстват и участват в организираните от училището други  инициативи и публични прояви;
4. да съхраняват авторитета на училището и училищната общност и да допринасят за развитието на добрите традиции;
5. да зачитат правата, честта и достойнството на своите учители, съученици и служители в училището, както и да не прилагат физическо и психическо насилие;
6. да не участват в хазартни игри, да не употребяват тютюн и тютюневи изделия, алкохол и наркотични вещества;
7. да не носят оръжие, както и други предмети, които са източници на повишена опасност;
8. да спазват Правилника за дейността на училището, Правилника за здравословни и безопасни условия на обучение и труд в училище, Инструктажите за безопасност, заповедите на директора на училището;
9. да не възпрепятстват със своето поведение и постъпки нормалното протичане на учебните часове;
10. да поставят телефоните в определените за целта места в учебните кабинети; да не използват телефоните в часа освен при поставена образователна задача от учителя или при медицински проблем; след биенето на звънеца за край на учебния час ученика може да вземе телефона си от определеното място и да премине в следващия кабинет; 
11. да се явяват в училището с облекло и във вид, които съответстват на положението им на ученици и на добрите нрави, което включва без предизвикателно облекло, аксесоари и бижута, без силен грим(за момичетата);
12. да опазват и поддържат материално-техническата база на училището в добро състояние и при пълно спазване на определените санитарно-хигиенни и противопожарни норми;
13. да се явяват в училище 15 минути преди началото на учебните занятия;
14. да спазват указанията на дежурните учители при нормална и при изключителна обстановка в сградата и района на училището 
15. да заемат мястото си в кабинета и да се подготвят за работа веднага след биенето на  звънеца; закъснение до 20 минути се вписва като половин отсъствие;
16. да напускат сградата на училището само след разрешение на представител на административното ръководство при отсъствие на учител;
17. да спазват установения ред в класните стаи по време на учебните часове и през междучасията;
18. да спазват нормите за ползване на физкултурния комплекс, установени в отделен правилник и заповед на директора на училището;
19. да пазят училищното имущество, училищната сграда и принадлежащия й район; родителите на ученик, който повреди училищно имущество, отстраняват повредата или заплащат отстраняването ѝ в тридневен срок от датата на констативния протокол, изготвен от счетоводител, домакин и класен ръководител; за умишлено увреждане на имущество на училището, на ученика се налага и наказание;
20. да не подсказват и преписват по време на учебния процес или да използват готови материали като свои;
21. да не изнасят и повреждат вещи от класната стая, кабинетите и други помещения;
22. да не внасят в учебните помещения храни и напитки (алкохолни и безалкохолни);
26. да не се придружават от външни за училището лица, с изключение на родителите им  в сградата на Гимназията, без разрешението на директор , както и присъствието им в учебните часове.
Чл.44. (1) За неизпълнение на задълженията, определени в Закона за предучилищното и училищното образование, в нормативни актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:
1. „Забележка“ при:
а. над 5 до 10  отсъствия по неуважителни причини;
б. внасяне на вещи, опасни за здравето и живота на учениците, учителите и служителите;
в. регистрирани над 5 забележки в дневника, относно несериозно поведение и отношение към  процеса на обучение;
г. противообществени прояви и други нарушения на правно-етичните норми;
д. поведение, което е нарушение на установения ред при провеждане на екскурзии с учебна цел, лагери, излети и други организирани от училището дейности;
е. пързаляне по парапети, надвесване от прозорци, опасни игри със снежни топки, хазарт, игри и прояви, застрашаващи живота и здравето на учениците в района на училището.
2. „Предупреждение за преместване в друго училище“ за:
а. Над 10 до 15  отсъствия по неуважителни причини;
б. увреждане на училищната материално-техническа база и на учебната документация;
в. системно и съзнателно нарушаване на дисциплината в процеса на обучение;
г. умишлени действия, застрашаващи живота и здравето на ученици, учители и служители в училището;
д. употреба на алкохол и други упойващи вещества в прилежащия район на училището;
е. прояви на физическо и психическо насилие;
ж. разпространяването на наркотични вещества в училището, което се разглежда и санкционира от съответната комисия в училището съвместно с органите на МВР;
з. установяване на фалшифициране на документ за извиняване на отсъствие – за първо провинение;
и. при ползване на лични данни на учител или служител – за първо провинение.
3. „Преместване в друго училище  за:
а. повече от 15 (петнадесет)  отсъствия по неуважителни причини;
б. системно нарушаване на Правилника за дейността в училището;
в. употреба на алкохол и наркотични вещества в сградата и двора на училището;
г. упражняване на физическо или психическо насилие, тормоз включително и кибертормоз;
д. унищожаване на училищно имущество;
е. установяване на фалшифициране на документ за извиняване на отсъствие – за второ провинение;
ж. ползване на лични данни на учител или служител – за второ провинение.
4. „Преместване от дневна в самостоятелна форма на обучение“ на ученик, навършил 16-годишна възраст за:
а. повече от 15  отсъствия по неуважителни причини;
б. други тежки и системни нарушения. 
(2) За възпрепятстване провеждането на учебния процес, учителят може да отстрани ученика до края на учебния час. При отстраняване от учебен час ученикът няма право да напуска територията на училището по време на мярката. В оставащото до края на учебния час време, с него работи педагогическият съветник, а при заетост класният ръководител или директорът;
(3) За облекло или вид, които са в нарушение на правилника за дейността на училището, както и когато състоянието на ученика не позволява да участва в учебния  процес, той се отстранява от училище до отпадане на основанието за отстраняването му. 
(4) В случаите по ал. 2 и 3 се предприемат дейности за мотивация и за преодоляване на проблемното поведение и задължително се уведомява родителят/представителят на детето/лицето, което полага грижи за него.
 (5) За ученика с наложена санкция се осигуряват и дейности за превенция и преодоляване на проблемното поведение. 
Чл. 45. За едно нарушение не може да бъде наложена повече от една санкция. 
Чл. 46. (1) Освен налагането на санкция на ученика задължително се предоставя обща подкрепа за личностно развитие като консултации по учебни предмети, консултации с психолог и/или с педагогически съветник, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище. 
(2) Видът на общата подкрепа по ал. 1 се определя в заповед на директора след обсъждане с  координатора по приобщаващо образование( педагогическия съветник ) съвместно с класния ръководител, учителите на ученика и родителя/представителя на детето/лицето, което полага грижи за детето. 
Чл. 47. (1) Отсъствията на учениците от училище се отчитат в учебни часове
(2) Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути – като едно отсъствие;
(3) Ако ученикът отсъства от училище един учебен ден и няма данни, че е налице уважителна причина по чл.62, ал.1, класният ръководител уведомява родителя с писмо, по имейл или в телефонен разговор и обсъжда с него възможностите за отстраняване на причините. Класният ръководител отбелязва проведения разговор в дневника на паралелката.
 (4) Броят на отсъствията на ученика се отбелязва в ел. дневник на класа, 
Чл. 48. Ученикът може да отсъства от училище по уважителни причини в следните случаи: 
1. по медицински причини – при представяне на медицински документ и след писмено или устно потвърждение от родителя/представителя на детето/лицето, което полага грижи за детето;
 2. поради наложително участие в друга дейност – при представяне на документ от спортния клуб, в който членува, от организаторите на състезания, конкурси, олимпиади, фестивали, концерти, спектакли, изложби и други, и след писмено  потвърждение от родителя/представителя на детето/лицето, което полага грижи за детето; 
3. до 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж; Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика от училище. Заявленията се съгласуват от класния ръководител и се завеждат във входящия дневник на училището;
 Чл. 49. (1) Санкциите по чл. 44, ал. 1 може да се налагат и за допуснати отсъствия, при спазване на следната процедура:
1. В седмицата следваща тази, в която ученикът е допуснал разписаните в чл. 45, т.1-5 отсъствия по неуважителни причини, класният ръководител подава докладна до директора и изпраща писмена информация на родителите, че на ученика ще бъде наложена съответната санкция;
2. При допуснати 10, 15 и над 15 отсъствия по неуважителни причини, директорът задължително писмено уведомява родителя/представителя на детето/лицето, което полага грижи за детето, за откриването на процедура по налагане на санкция по чл. 50, ал. 1, а в случаите по чл. 49, ал. 1, т. 2 – 4 от Наредбата за приобщаващо образование – и съответните териториални структури за закрила на детето. При уведомяването на родителя/представителя на детето/лицето, което полага грижи за детето, директорът задължително посочва извършеното от ученика нарушение и кани родителя/представителя на детето/лицето, което полага грижи за детето за среща с директора, класният ръководител и педагогическият съветник в училището в тридневен срок от получаване на писмото;
3. Родителят има право да изрази мнение и да изрази желание, изслушването на ученика да бъде в присъствието на  психолог, педагогически съветник, ресурсен учител или друго доверено лице на ученика. Самият родител също има право да присъства на изслушването на ученика;
4.  За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището. 
Чл. 50. (1) Преди налагане на санкция по чл. 44, ал. 1, т.2-4 и на мярката по чл. 45, ал. 5, директорът задължително уведомява отдела за закрила на детето в дирекция „Социално подпомагане“ по настоящ адрес на ученика, представител на който може да присъства на изслушването с оглед защита на правата и интересите на ученика. 
(2) Преди налагане на санкциите и мерките, с изключение на мярката по чл. 45, ал. 3, задължително се взема предвид мнението на класния ръководител на ученика.
(2) Санкциите по чл. 44, ал. 1, т. 3 и 4, може да се налагат и за допуснати повече от 15 отсъствия по неуважителни причини през учебната година. 
Чл. 51. (1) Видът и срокът на санкцията се определят като се отчитат причините и обстоятелствата при извършване на нарушението, видът и тежестта на нарушението, както и възрастовите и личностните особености на ученика. 
(2) Видът и срокът на мерките по чл. 44, т. 3 и 4 се определят като се отчитат и възможностите на училището. 
Чл. 52. (1) Санкцията по чл. 44, ал. 1, т. 1 се налага със заповед на директора по мотивирано писмено предложение на класния ръководител, а санкциите по чл. 44, ал. 1, т. 2-4 – със заповед на директора по предложение на педагогическия съвет;
(2) Мярката по чл. 44, ал. 3 се налага със заповед на директора, а по чл. 44, ал. 4 и 5 – със заповед на директора по предложение на педагогическия съвет. 
 (3) За всяка процедура по налагане на санкция по чл. 44, ал. 1 и на мярката по чл. 44, ал. 5 се определя докладчик – класният ръководител или учител, който преподава на ученика;
Чл.53 (1) Наложените санкции се отразяват в ел. дневник и ЛОД на ученика
(2)Ученик на когото е наложена санкция „предупреждение за преместване в друго училище“, “преместване в друго училище“, преместване от дневна в самостоятелна форма на обучение“, за срока на санкцията се лишава от правото да получава стипендия за отличен успех;
Чл.54 (1) Санкциите се заличават с изтичане на срока, за който са наложени, или предсрочно по реда, по който са наложени;
(2) Заличаването се отбелязва  в личния картон на ученика;

НАГРАЖДАВАНЕ НА УЧИТЕЛИ И УЧЕНИЦИ
Чл.55  (1)Учителите и учениците в ПГ „Иван С. Аксаков“ имат право да бъдат награждавани за постигнати резултати в образователно-възпитателната работа през учебната година;
(2) Решението за награждаване на учениците се взема от ПС след предложение на класен ръководител или друг учител от училището;
(3) Решението на ПС се оповестява публично пред цялата училищна общност по подходящ начин и се записва в дневника на паралелката 
(4) Предложението за награждаване на учителите се внася от членовете на временна комисия, определена със заповед на директора. Комисията работи в съответствие с вътрешните правила за присъждане на награди в ПГ „Иван С. Аксаков“;
(5) Решението за присъждане на награда се взема на заседание на ПС и се оповестява пред цялата училищна общност по подходящ начин;
Чл.56 Наградите на учениците могат да бъдат :
· Грамота;
· Предметна награда на стойност до 100 лв.;
· На отличник на завършващия випуск предметна награда до 150 лв.;
Чл.57 Наградите на учителите могат да бъдат:
· Грамота;
· Предметна награда на стойност до 150 лв.;
· Парична награда в съответствие с ВПРЗ в училището;
Чл.58 Специална награда на директора на ПГ „Иван С. Аксаков“
(1) Паметен знак или плакет с логото на училището,грамота и предметна награда на стойност до 200 лв.;
(2) Връчва се на учител и/или ученик от ПГ „Иван С. Аксаков“ допринесъл за издигане престижа на ПГ „Иван С. Аксаков“, с изключителни заслуги в образователно-възпитателната дейност, лауреати на национални и международни олимпиади и състезания;
ЕТИЧЕН КОДЕКС
Чл.59 (1) Разработва се от временна комисия създадена със заповед на директора в началото на всяка учебна година;
(2) Етичният кодекс представя стандартите за етично поведение на колектива на Профилирана гимназия „Иван С. Аксаков“;
(3) Приема се от ПС на училището и се утвърждава със заповед на директора на ПГ „Иван С. Аксаков“;
(4) Със съдържанието на Етичния кодекс се запознават всички ученици и служители в ПГ „Иван С. Аксаков“ срещу подпис;
(5) Етичният кодекс е задължителен за всички педагогически специалисти,ученици и служители в ПГ „Иван С. Аксаков“;
РОДИТЕЛИ
Чл.60  (1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на ученика го прави необходимо. 
(2) Средство за постоянна връзка между училището и родителя е ученическата книжка.
(3) Средство за връзка със семейството на ученика са и електронната поща на един от родителите, електронният дневник на паралелката, мобилен телефон. 
Чл. 61. Родителите имат следните права: 
1. Периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността; 
2. Да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 
3. Да се запознаят с училищния учебен план;
4. Да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика; 
5. Най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им; 
6. Да избират и да бъдат избирани в обществения съвет на училището;
7. Да изразяват мнение и да правят предложения за развитие на  училището;
8. Да участват в прояви и да подкрепят училищни инициативи и мероприятия.
Чл. 62. (1) Родителите имат следните задължения: 
1. Да осигуряват редовното присъствие на ученика в училище, като уведомяват своевременно училището в случаите на отсъствие на ученика; 
2. Редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 
3. Да спазват правилника за дейността на  училището  и да съдействат за спазването му от страна на  ученика; 
4. Да участват в процеса на изграждане на навици за самоподготовка като част от изграждането на умения за учене през целия живот;
 5. Да участват в родителските срещи; 
6. Да се явяват в училището след покана от учител, директор или друг педагогически специалист в подходящо за двете страни време. 
ИНФОРМАЦИЯ И ДОКУМЕНТИ
Чл.63 (1) Документите в ПГ „Иван С. Аксаков се създават, обработват и съхраняват при спазване на държавния образователен стандарт за информацията и документите. 
(2) Документите, издавани или водени от ПГ „Иван С. Аксаков“се попълват на български книжовен език, с изключение на случаите, предвидени в ЗПУО
ОРГАНИ ЗА УПРАВЛЕНИЕ
Чл.64  (1) Орган за управление и контрол на ПГ „Иван С. Аксаков“ е директорът. 
(2) Директорът по ал. 1 управлява и представлява ПГ „Иван С. Аксаков“. 
Чл. 65. Директорът на ПГ „Иван С. Аксаков“ организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.
Чл. 66. (1) В изпълнение на своите правомощия директорът издава заповеди. 
2) Административните актове на директора на ПГ „Иван С. Аксаков“ могат да се оспорват по административен ред пред началника на регионалното управление на образованието.
 (3) Административните актове на директора на институциите по ал. 2 могат да се обжалват по реда на Административнопроцесуалния кодекс. 
Чл. 67. (1) При отсъствие на директора за срок, по-малък от 60 календарни дни, той се замества от определен със заповед за всеки конкретен случай педагогически специалист от институцията. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО. 
(2) При отсъствие на директора за срок, по-дълъг от срока по ал. 1, съответният орган по чл. 217, ал. 1 – 4 сключва трудов договор с друго лице за временно изпълняване на длъжността "директор". 
Чл. 68. (1) Специализиран орган за разглеждане и решаване на основни педагогически въпроси в  училището е педагогическият съвет. 
(2) Педагогическият съвет включва в състава си всички педагогически специалисти.
(3) Директорът  на училището е председател на педагогическия съвет. 
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва училището ученици, както и други лица.
 (5) Директорът  на училището в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
 Чл. 69. (1) Педагогическият съвет в училището:
 1. приема стратегия за развитие на училището за следващите 4 години с приложени към нея план за действие и финансиране; 
2. приема правилник за дейността на училището; 
3. приема училищния учебен план;
 4. приема формите на обучение; 
5. приема годишния план за дейността на училището; 
6. приема учебни планове за индивидуална форма на обучение; 
7. предлага на директора разкриване на занимания по интереси; 
8. прави предложения на директора за награждаване на ученици и за налагане на съответните санкции в предвидените в този закон случаи;
 9. определя училищни символи и ритуали и други отличителни знаци; 
10. определя ученически униформи; 
11. участва със свои представители в създаването и приемането на етичен кодекс на училищната общност; 
12. запознава се с бюджета на  училището, както и с отчетите за неговото изпълнение; 
13. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати; 
14. упражнява други правомощия, определени с нормативен акт. 
 (2) Документите по ал. 1, т. 1 – 5 и т. 7 – 9 се публикуват на интернет страницата на училището .
ОБЩЕСТВЕН СЪВЕТ
Чл.70. (1) С цел създаване на условия за активна и демократично функционираща общност към ПГ „Иван С. Аксаков” се създава обществен съвет.
 (2) Общественият съвет е орган за подпомагане на развитието на  училището и за граждански контрол на управлението им. 
Чл. 71. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на  учениците от  ПГ „Иван С. Аксаков”. 
(2) Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет.
(3) Председателят на обществения съвет се избира от членовете му. 
(4) Членовете на обществения съвет се определят за срок не по-дълъг от три години.
 Чл. 72. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година. 
2) С право на съвещателен глас в работата на обществения съвет на ПГ „Иван С. Аксаков”  участват поне трима представители на ученическото самоуправление. 
(3) С право на съвещателен глас в работата на обществения съвет на ПГ „Иван С. Аксаков” участва и представител на настоятелството.
 (4) В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица. 
Чл. 73. (1) Директорът  на училището има право да присъства на заседанията на обществения съвет и да изразява становище по разглежданите въпроси;
(2) Директорът е длъжен при поискване от обществения съвет да предоставя всички сведения и документи, необходими за дейността му. 
(3) При необходимост директорът може да отправи искане до председателя на обществения съвет за свикването му. 
Чл. 74. (1) Общественият съвет в  училището: 
1. одобрява стратегията за развитие на училището и приема ежегодния отчет на директора за изпълнението й; 
2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи; 
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането;
 4. дава становище за разпределението на бюджета по дейности и размера на капиталовите разходи, както и за отчета за изпълнението 
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището ; 
6. съгласува училищния учебен план; 
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 
8. сигнализира компетентните органи, когато при осъществяване на дейността си констатира нарушения на нормативните актове; 
9.участва в създаването и приемането на етичен кодекс на училищната общност. 
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 
Чл. 75. Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.

ФОРМИ НА УЧЕНИЧЕСКО САМОУПРАВЛЕНИЕ И ПРЕДСТАВИТЕЛСТВО
Чл.76.(1) Учениците от ПГ „Иван С. Аксаков“ имат право да създават свои представителни органи, с които да подпомагат педагогическата общност в реализирането на институционалните политики за подкрепа на гражданското, здравното, екологичното и интеркултурното образование
(2) Органите на ученическо самоуправление и представителство са ученически съвет на паралелката  и ученически съвет на училището.
(3) Право на участие в представителните ученически органи имат всички ученици на възраст до 18 години, които притежават:
1.Лидерски качества и креативност;
2.Организаторски умения както и умения да мотивират и обединяват връстниците си за определени каузи;
3.Умения да изразяват и защитават общото мнение, дори и то да е в противоречие с личното им мнение;
4.Готовност за поемане на отговорност;
(4) Представителните ученически органи се избират както следва:
1.Ученически съвет на паралелката – избира се в първия час на класа в началото на учебната година чрез явно или тайно гласуване и включва един председател и двама членове;
2.Ученически съвет на училището – включва по един представител от ученическите съвети на паралелките, избран от тях, брой равен на броя на паралелките в училище допълнен до нечетно число;
(5) Избор на председател 
1. Председателят на ученическия съвет на паралелката се избира между членовете на ученическия съвет на паралелката с явно или тайно гласуване;
2.Председателят на ученическия съвет на училището се избира с преки ученически избори при спазване на следната процедура:
· Избраните членове на ученическия съвет на училището създават училищна избирателна комисия;
· Всеки кандидат за председателското място се предлага от инициативен комитет, който се състои от трима ученици;
· Инициативните комитети внасят своите предложения чрез попълване на формуляр, създаден от училищната избирателна комисия;
· Кандидатите за председател на ученическия съвет на училището имат една седмица за кампания сред своите съученици – в своите послания е необходимо да насочват вниманието към организиране на доброволчески дейности в и извън училище; организиране и участие в училищни кампании, подкрепящи здравето, толерантността, социалната чувствителност, правата на човека, опазването на околната среда и др; организиране на училищни празници и събития,инициативи за развиване на младежкото лидерство и др; 
· Изборът се състои в рамките на ЧК чрез гласуване с избирателни бюлетини
· Ученическата избирателна комисия обявява за избран този кандидат, който е събрал най-голям брой гласове;
3. Мандатът на председателя е една учебна година.
4. Мандатът на председателя може да се прекрати по негово желание преди изтичането му. При тези обстоятелства процедурата за избор се повтаря отново;
Чл.77. Ученическият съвет на училището има следните функции:
1. Утвърждава формите и правилата на ученическо самоуправление в училището;
2. Прави предложения пред директора и ПС относно начините на упражняване на правата на учениците;
3. Мотивира учениците да участват активно в процеса на взимане на решения, касаещи училищния живот и ученическата общност;
4. Участва в изработването на Правилника на училището;
5. Посредничи в разрешаването на възникнали проблеми, свързани с организацията и протичането на учебния процес или на извънкласните дейности;
6. Подпомага провеждането на дейностите на паралелките и общоучилищните изяви;
7. Работи по проекти съвместно с други ученици,учители,училищно ръководство и родители;
Чл.78.(1) Ученическия съвет на ПГ „Иван С. Аксаков“ в дейността си се подпомага от директора на училището, педагогическия съветник и всеки друг член на педагогическия съвет, определен от директора на училището. За учебна 2025/2026 година работата на училищния ученически съвет ще се подпомага от г-жа Г. Табакова, пед. съветник в училище;;
(2) Всички членове на училищната общност на ПГ „Иван С. Аксаков“ осигуряват пространство на диалог и подпомагане органите на ученическото самоуправление при включването им в политиките на училището, създава условия за включване представителите на Ученическия съвет на училището при разглеждане от педагогическия съвет на въпроси , свързани с поведението на учениците;
КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ
Чл.79 (1)Дейностите за повишаване на квалификацията в ПГ „Иван С.Аксаков“ се осъществяват по училищен план за квалификационната дейност в съответствие със стратегията за развитие на гимназията и установените потребности за повишаване на квалификацията, годишните средства за квалификация,правилата за организиране и провеждане на вътрешноинституционалната квалификация и възможностите за участие в международни и национални програми и проекти.
(2) Планът за квалификационна дейност и Правилата за квалификация се изготвят от Комисия за квалификационна дейност, избрана от ПС;
 (3) В ПГ „Иван С.Аксаков“ се сформират два екипа за ключови компетентности – БЕЛ , чужди езици и обществени науки и природоматематически науки, ФВС.  Екипите имат за цел да организират и провеждат целенасочена и ефективна  методическа подкрепа за разясняване философията на промените и прилагане на новите учебни програми. Всеки екип осъществява своята дейност през учебната година по предварително изработен план
(5) Вътрешноинституционалната квалификация се организира от Комисията за квалификационна дейност. Тя включва споделяне на добри урочни практики, училищни дискусионни форуми, презентации на творчески проекти, резултати и анализи на проведени педагогически изследвания и постижения. Част от вътрешноинституционалната квалификация е и тематичния съвет.
(6) В началото на учебната година учителите заявяват своите потребности от квалификация чрез попълване на анкета;
РАБОТА ПО ПРОГРАМИ И ПРОЕКТИ
Чл.80. През учебната 2025/2026 година ПГ „Иван С. Аксаков” работи по,  НП „Оптимизация на училищната мрежа”, модул „Оптимизиране вътрешната структура на училищата”, НП „Иновации в действие“ и Модул „Културните институции в образованието“, НП „Заедно в изкуствата и спорта, НП „Заедно за всяко дете“
Чл.81 За осъществяване на дейностите по заместване на учебни часове от учители, които не са специалисти по модул „Без свободен час”, ПС приема Училищна програма, включваща теми по гражданско, здравно, екологични и интеркултурно образование.
Чл. 82 За осъществяване на училищната политика по гражданско, здравно, екологично и интеркултурно образование се разработва училищна програма по гражданско, здравно, екологично и интеркултурно образование със срок две години.

ДОПЪЛНИТЕЛНИ РАЗПОРЕДБИ
Чл.83. При необходимост Правилникът за дейността на ПГ „Иван С. Аксаков” може да се актуализира и допълва през цялата учебна година след решение на ПС. След решението на ПС за актуализиране или допълване на Правилника за дейността на училището, директорът със заповед утвърждава направените промени. 

